CELEX: 32018D0600
Language: et
Date: 2016-10-10 00:00:00
Title: Nõukogu otsus (EL) 2018/600, 10. oktoober 2016, Euroopa Liidu ja Uus-Meremaa vahelisele tollikoostöö ja vastastikuse haldusabi lepingule Euroopa Liidu nimel allakirjutamise kohta

20.4.2018   
            
            
               ET
            
            
               Euroopa Liidu Teataja
            
            
               L 101/3
            
         NÕUKOGU OTSUS (EL) 2018/600,
   10. oktoober 2016,
   Euroopa Liidu ja Uus-Meremaa vahelisele tollikoostöö ja vastastikuse haldusabi lepingule Euroopa Liidu nimel allakirjutamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               22. juulil 2013 volitas nõukogu komisjoni alustama läbirääkimisi Uus-Meremaaga, et sõlmida Euroopa Liidu ja Uus-Meremaa vaheline tollikoostöö ja vastastikuse haldusabi leping („leping“). Läbirääkimised lõppesid edukalt lepingu parafeerimisega 23. septembril 2015.
            
         
               (2)
            
            
               Lepingu eesmärk on luua õiguslik alus koostööraamistikule, mille eesmärk on muuta tarneahel turvalisemaks ning hõlbustada seaduslikku kaubandust, samuti võimaldada teabevahetust, et tagada tollialaste õigusaktide nõuetekohane kohaldamine ning nende rikkumise ärahoidmine, uurimine ja tõkestamine.
            
         
               (3)
            
            
               Lepingule tuleks alla kirjutada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba kirjutada liidu nimel alla Euroopa Liidu ja Uus-Meremaa vahelisele tollikoostöö ja vastastikuse haldusabi lepingule, eeldusel et nimetatud leping (1) sõlmitakse.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
   Artikkel 3
   Käesolev otsus jõustub selle vastuvõtmise kuupäeval.
   
      Luxembourg, 10. oktoober 2016
      
         
            Nõukogu nimel
         
         
            eesistuja
         
         G. MATEČNÁ
      
   
   
      (1)  Lepingu tekst avaldatakse koos selle sõlmimise otsusega.